En mand, der klatrede op i en mast, er igen sikkert nede på jorden

En mand, der her til morgen klatrede op i en mast ved gangbroen mellem Fisketorvet og Dybbølsbro i København, havde medbragt et skilt med et budskab, som han ønskede at vise omverdenen.

Ifølge øjenvidner holdt manden skiltet op, men teksten var skrevet med små bogstaver og kunne derfor ikke læses på afstand.

Manden, der var i besiddelse af klatreudstyr, kom senere frivilligt ned på jorden igen.

Københavns Politi bekræfter situationen over for Ekstra Bladet, men ønsker ikke at oplyse, hvorvidt manden havde et politisk budskab.

- Det har jeg ingen kommentar til, men han har ikke noget at gøre der oppe. Han er klatret der op på eget initiativ, siger vagthavende Lars Vestervig fra Københavns Politi.

Ekstra Bladet modtog flere henvendelser fra forbipasserende, der fortalte om en redningsaktion på stedet.

- Han er klatret cirka 20 meter op i masten og brandvæsnet har lagt puder ud på jorden, fortalte øjenvidnet Morten Olsen.

Politiet ankom til stedet klokken 8.30, og knap to timer senere var redningsaktionen afblæst.

Ved du noget? Send en mail på 1224@eb.dk eller send en SMS til 1224 (koster alm. SMS-takst)

(Foto: Linda Johansen)

(Foto: Linda Johansen)

'

(Foto: Linda Johansen)